b'\n_START_ARTICLE_\nNamsos\n_START_SECTION_\nEtimologia\n_START_PARAGRAPH_\nLa primera part del nom prov\xc3\xa9 del riu Namsen. L\'\xc3\xbaltim element \xc3\xa9s os, que significa la "desembocadura del riu".\n_START_SECTION_\nHist\xc3\xb2ria\n_START_PARAGRAPH_\nLa ciutat fou fundada el 1845. La construcci\xc3\xb3 predominant \xc3\xa9s la de cases de fusta, motiu pel qual ha patit incendis importants al llarg de la seva curta hist\xc3\xb2ria en tres ocasions. La primera, el 1872, fou causada per dos nens que jugaven amb llumins. El segon incendi va ser el 1897, per causes desconegudes. La tercera vegada va oc\xc3\xb3rrer durant la Segona Guerra Mundial quan la ciutat va ser bombardejada per l\'aviaci\xc3\xb3 alemanya el 20 d\'abril de 1940.\n_START_SECTION_\nEscut d\'armes\n_START_PARAGRAPH_\nL\'escut d\'armes \xc3\xa9s moderns. Se\'ls hi va concedir el 5 de maig de 1961. Van ser renovats el 21 d\'octubre de 1966, quan un poble va ser annexat per Namsos. L\'escut mostra un cap d\'ant daurat sobre un fons vermell. L\'ant va ser triat com a s\xc3\xadmbol del municipi, ja que Namsos \xc3\xa9s la capital de la boscosa regi\xc3\xb3 de Namdalen i all\xc3\xad l\'ant \xc3\xa9s considerat el "rei del bosc".\n_START_SECTION_\nGeografia\n_START_PARAGRAPH_\nLa ciutat est\xc3\xa0 situada en una petita badia, a uns 24 quil\xc3\xb2metres del mar, prop del cap del fiord de Namsen i en la desembocadura del riu Namsen, un dels rius de salmons m\xc3\xa9s bons d\'Europa. El municipi tamb\xc3\xa9 inclou les illes d\'Otter\xc3\xb8ya i Hodd\xc3\xb8ya, aix\xc3\xad com el sud-oest de l\'illa d\'Elvalandet._NEWLINE_La part principal de la ciutat est\xc3\xa0 constru\xc3\xafda sobre un petit promontori, de baixa altitud que s\'est\xc3\xa9n a la badia. Al nord, els baixos turons boscosos s\'eleven bastant abruptament a m\xc3\xa9s de 200 metres. Hi ha un punt de vista dels turons de la ciutat que es diu Klompen amb una al\xc3\xa7ada de 114 metres (374 peus) amb un cam\xc3\xad per als cotxes fins a la part superior que est\xc3\xa0 oberta tots els estius. Cap a l\'est s\'est\xc3\xa9n l\'\xc3\xa0mplia vall de Namdalen. Al sud de la badia i de la boca del riu Namsen hi ha turons que arriben 440 metres.\n_START_SECTION_\nClima\n_START_PARAGRAPH_\nEl clima \xc3\xa9s generalment mar\xc3\xadtim. La temperatura mitjana al gener \xc3\xa9s de -2,4 \xc2\xb0C i al juliol \xc3\xa9s de 13,3 \xc2\xb0C. La temperatura mitjana anual \xc3\xa9s de 5 \xc2\xb0C i la precipitaci\xc3\xb3 anual \xc3\xa9s de 1.340 mil\xc2\xb7l\xc3\xadmetres.\n_START_SECTION_\nTransports\n_START_PARAGRAPH_\nL\'aeroport de Namsos est\xc3\xa0 situat als afores de la ciutat de Namsos, a uns 3 km de la ciutat, amb vols directes a Trondheim, R\xc3\xb8rvik, Mosj\xc3\xb8en i Bod\xc3\xb8. La Carretera Comtal Noruega 17 transcorre per part del municipi. L\'antiga l\xc3\xadnia de ferrocarril de Namsos anava de Namsos a Grong. L\'illa d\'Otter\xc3\xb8ya est\xc3\xa0 connectada al continent pel pont de Lokkaren.'